Case ID: 1048949
Sentence 0: İŞİN HALLARİ: Bakı şəhəri Səbail rayon Məhkəməsinin 14 noyabr 2018-ci il tarixli hökmü ilə Məhkum təqsirli bilinib məhkum edilmişdir ona görə ki, o, 25 may 2018-ci il tarixdə, saat 16 radələrində Bakı şəhəri, Səbail rayonu, Neftçilər prospekti, “Əl Oyunları” sarayının yaxınlığında vətəndaş Zərərçəkmiş şəxsin idarə etdiyi «xxxx» MMC-yə məxsus 5 saylımarşrut xətti ilə işləyən “İveco” markalı, qeydiyyat nişanlı ** JX *** dövlət qeydiyyat nişanlı avtobusla sərnişin qismində olarkən avtobusda kondisioneri işlətməsini tələb etməsi, sürücünün kondisioneri işlədə bilməyəcəyini bildirəndən sonra heç bir əsaslı səbəb olmadan, ictimai yerdə nəlayiq ifadələr işlətməklə Zərərçəkmiş şəxs ilə mübahisə edib, ictimai qaydanı kobud surətdə pozub cəmiyyətə açıqca hörmətsizlik ifadə edən, vətəndaşlar üzərində zor tətbiq olunması ilə müşayiət edilən qərəzli hərəkətlərə yol verməklə, Zərərçəkmiş şəxs üzərində zor tətbiq edilməsi ilə müşayiət edilən qərəzli hərəkətlər etməklə, əli ilə sonuncunu qəsdən vuraraq sağ dirsək çuxuru nahiyəsinin qançırı ilə nəticələnən sağlamlığa zərər vurmayan, dərəcəsi təyin edilməyən bədən xəsarəti yetirməklə, həmçinin "xxxx" MMC-yə məxsus 5 saylı marşrut xətti ilə işləyən "İveco" markalı ** JX *** dövlət qeydiyyat nişanlı avtobusun 151,98 (yüz əlli bir manat doxsan səkkiz qəpik) manat dəyərində validatorunu yumruqla vurub sındırmaqla özgənin əmlakının zədələnməsi ilə müşayiət edilən xuliqanlıq etmişdir.